Ռոսալիա Մերա

Ռոսալիա Մերա (), իսպանացի գործարար և հասարակական գործիչ, Իսպանիայի ամենահարուստ կինը, Zara ապրանքանիշի համասեփականատերը։ Forbes-ի տվյալներով՝ Ռոսալիայի կարողությունը գնահատվել է 6,7 միլիարդ դոլար։ Paideia բարեգործական հիմնադրամի ղեկավար։

Կենսագրություն 

Ծնվել է 1944 թվականի հունվարի 28-ին Լա Կորունյայում։ Դերձակի մասնագիտությունը Մերան սովորել է դեռ 11 տարեկանում։ Մոդելային բիզնեսում իր կարիերան սկսել է 13 տարեկանից։ 1963 թվականին ապագա ամուսնու՝ Ամանսիո Օրտեգայի հետ (ամուսնացել են 1966 թվականին) հիմնադրել է Inditex խումբը։ 1986 թվականին բաժանվել է ամուսնուց, բայց մնացել է բիզնեսում։ 2004 թվականին Ռոսալիա Մերան դուրս է եկել Inditex-ի տնօրենների խորհրդից (հոլդինգի բաժնետոմսերի 7%-ը պատկանում էր Մերային)։

2013 թվականի ամռանը Մենորկա կղզում հանգստանալու ժամանակ ինսուլտ է ստացել։ Մասնավոր ինքնաթիռով Մերային տեղափոխել են Լա Կորունյայի մասնավոր կլինիկա, որտեղ էլ 2013 թվականի օգոստոսի 15-ին սրտի կանգից մահացել է։ Թաղված է Օլեյրոս (Լա Կորունյա) քաղաքապետարանի Santa Eulalia deL ins եկեղեցու գերեզմանատանը։

Բիզնես 
Բացի մոդելային բիզնեսից, Մերան ունեցել է ծովային ձկների բազմացմացման ֆերմերային տնտեսություն, օնկոլոգիական դեղամիջոցների մշակման ընկերություն և ներդրել է նորածինների մատնադրոշմավորման արտադրողի համակարգերը։ Ըստ Forbes-ի վարկանիշային ցանկի՝ նա ամենահարուստ կինն էր, որն իր բիզնեսը կառուցել է զրոյից։

Ծանոթագրություններ

Արտաքին հղումներ 
Розалия Мера. Биография, карьера, финансовое состояние.  Trendy-brandy.com, 17 августа 2013 (рус.)

 
Կաթվածից մահացածներ
Իսպանացի միլիարդատերեր
Իսպանացի հասարակական գործիչներ
Իսպանացի գործարարներ